
Ministru kabineta noteikumi Nr. 113
Rīgā 2022. gada 8. februārī (prot. Nr. 6 47. §)
Grozījumi Ministru kabineta 2021. gada 28. septembra noteikumos Nr. 662 "Epidemioloģiskās drošības pasākumi Covid-19 infekcijas izplatības ierobežošanai"
Izdoti saskaņā ar Epidemioloģiskās drošības likuma 3. panta  otro daļu, 19. panta pirmo un 2.1 daļu, 19.1  pantu, 30. panta pirmo un trešo daļu, 31. panta piekto daļu, 39.  panta pirmo un otro daļu, Covid-19 infekcijas izplatības pārvaldības likuma  4.  panta pirmās daļas 1., 1.1, 1.2, 2., 3., 4., 5., 6., 7., 8., 9., 10., 11., 12., 13., 14., 15., 16., 17., 18., 21. punktu, 6.1  panta otro daļu, 6.3  panta otro daļu, 6.4  panta otro daļu, 6.7  panta otro un trešo daļu, 6.9  panta otro daļu, 10.4  panta trešo daļu, 49.6  panta pirmo daļu un Farmācijas likuma  5.  panta 3. un 12. punktu
· Izdarīt Ministru kabineta 2021. gada 28. septembra noteikumos Nr. 662 "Epidemioloģiskās drošības pasākumi Covid-19 infekcijas izplatības ierobežošanai" (Latvijas Vēstnesis, 2021, 191A., 194., 195A., 198A., 203A., 208A., 214A., 219A., 225A., 239A., 244C., 248A. nr.; 2022, 5A., 8A., 13A., 18A., 24A. nr.) šādus grozījumus:
· 1. Izteikt 104.1.3. apakšpunktu šādā redakcijā:
· "104.1.3. koledžās un augstskolās studējošie (izņemot studējošos studiju programmās, kas tiek īstenotas tālmācības formā). Ārvalsts studējošais studiju procesā var piedalīties attālināti bez sertifikāta, kas apliecina pabeigtu primāro vakcināciju vai balstvakcināciju, vai bez pārslimošanas sertifikāta ne ilgāk kā 60 dienas kopš ierašanās Latvijas Republikā studiju programmas apguvei klātienē;".
· 2. Papildināt ar 344. punktu šādā redakcijā:
· "344. Līdz augstskolas vai koledžas iekšējā kārtībā noteiktajam 2021./2022. akadēmiskā gada noslēguma datumam augstskolu un koledžu studējošie var piedalīties studiju procesā attālināti bez sertifikāta, kas apliecina pabeigtu primāro vakcināciju vai balstvakcināciju, vai pārslimošanas sertifikāta."

